ফার্সি সাহিত্যের বিশিষ্ট অধ্যাপক ডক্টর শাফিয়ি কাদকানি কবিতায় চিত্রময়তা ব্যবহারের বিষয়ে তার লেখা একটি বইয়ে কিসায়ি মার্ভাজি সম্পর্কে লিখেছেন, প্রকৃতির বিষয়ে নানা ধরনের কল্পিত চিত্র বা চিত্র-কল্প তুলে ধরার ক্ষেত্রে কিসায়ির কবিতা হিজরি চতুর্থ শতকের শ্রেষ্ঠ ফার্সি কবিতা। এটা খুবই দুর্ভাগ্যজনক যে এই কবির কাব্য সংকলন হারিয়ে গেছে এবং কেবল তার ক’টি ছড়ানো-ছিটানো কবিতা টিকে রয়েছে। আর এই কয়েকটি কবিতাই হিজরি চতুর্থ শতকের কবিতার উচ্চতর বৈশিষ্ট্যগুলোকে করেছে পুরোপুরি স্পষ্ট।